1. **ОСНОВНО УЧИЛИЩЕ „ХРИСТО БОТЕВ” С.КАМБУРОВО, ОБЩ.ОМУРТАГ**



1. **ул. «Палатица» №3,тел. 0877611905,e-mail:** info-2520105@edu.mon.bg
2.
3. **УТВЪРДИЛ:……**
4. **ЗДРАВКА ДИНЧЕВА**
5. **ДИРЕКТОР НА ОУ“ХРИСТО БОТЕВ“**
6.
7. **Политика за работа с ученици от уязвими групи**

**в ОУ „ Христо Ботев“ село Камбурово**

**2025-2026г.**

 Настоящите политики набелязват целите и задачите ни за работа с деца и ученици от уязвимите групи при ОУ “Христо Ботев“ с. Камбурово.

 Работа ни с тези ученици представлява всеобхватен процес, който включва осигуряване на подкрепа и равни възможности за качествено образование, приемане индивидуалността на всяко дете, разнообразието от потребности на всички деца и включване на ресурси насочени към създаване на възможности за развитието и участието им във всички аспекти на живота в общността. За да постигнем добри резултати се изисква диференцирана грижа, педагогически подходи, съобразени с възрастовите и социалните промени, превенция и навременно систематизиране на наличната информация, за да се организира по-добре учебният процес съобразно потенциала и силните страни на децата.

***ПРИНЦИПИ:***

-Равен достъп до качествено образование и приобщаване на всяко дете и на всеки ученик;

- Равнопоставеност и недопускане на дискриминация при провеждане на предучилищното и училищното образование;

- Запазване и развитие на българската образователна традиция;

- Хуманизъм и толерантност.

- Разгръщането на потенциала на всеки ученик за личностно развитие, както и успешна реализация и социализация;

- По-високо качество и по-добър достъп до образование;

- Ранна превенция на обучителни затруднения;

- Допълнителна подкрепа на ученици със специални образователни потребности (СОП);

- Обща подкрепа и социално включване на ученици с девиантно поведение;

- Разширяване на обхвата на институциите в предучилищното и училищното образование за осъществяване на включващо обучение и надграждане на досегашния положителен опит в тази област.

***УЯЗВИМИ ГРУПИ В УЧИЛИЩЕТО СА УЧЕНИЦИ*:**

 диагностицирани със специални образователни потребности

 с хронични заболявания

 двигателни увреждания

 ученици в риск

 ученици, застрашени или жертва на насилие,

 ученици с изявени дарби, сираци и полусираци

 ученици - бежанци,

 ученици от различни етнически групи, за които българският език не е майчин;

 ученици от рискови среди- от социално-слаби семейства; от семейства, в които родителите работят в чужбина и децата се отглеждат от близки и роднини; семейство, в което детето се отглежда от един родител;

 ученици със социално слаба мотивация за учене и незаинтересованост към учебния процес

 ученици от семейства с проблеми от различно естество- с болен родител или с трагичен инцидент

***ЦЕЛИ НА ПОЛИТИКАТА*:**

1.Осигуряване на подходяща физическа, психологическа и социална среда за развиване на способностите и уменията на учениците.

2.Създаване на условия за сътрудничество, ефективна комуникация и отношения на загриженост между всички участници в процеса на образование.

3.Прилагане на мерки и подходи, гарантиращи изслушване на детето и ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите.

4.Утвърждаване на интеркултурното образование като неотменна част от процеса на модернизация на българската образователна система.

5.Осъществяване на превенцията на обучителните трудности и ранното оценяване на риска от тях.

6.Насърчаване и повишаване на равнището на грамотността на учениците.

7.Осъществяване на превенция, мотивация и преодоляване на проблемно поведение на учениците.

*Приобщаването е процес на постоянно търсене* на все по-добри начини за осъществяване на образованието, за да се отговори адекватно на разнообразието на обучаваните. В този план различията се приемат позитивно като стимул за подобряване на образованието на ученици и възрастни.

*Приобщаването е разкриване и отстраняване на бариерите*. То включва събиране и оценка на информацията от различни източници, за да се планира и усъвършенства политиката и практиката на приобщаването. За стимулиране на творческия потенциал и решаване на проблемите се използват различни свидетелства.

*Приобщаването е присъствие, участие и успех* за всички учащи се. „Присъствието“ е там, където учениците получават образование, като постоянно и редовно посещават училището, „участието“ има отношение към качеството и резултатите от посещението на училището.

Приобщаването поставя особен акцент на тези групи учащи се, за които съществува риск от изолиране, изключени са от образование или са с недостатъчно добри резултати от обучението.

Системното и рационално организирано приобщаващо образование се основава на следните принципи:

- подкрепа на самостоятелната активност на ученика,

- активно участие в образователния процес,

- вариативност при организацията на обучението и възпитанието,

- партньорски отношения с родителите,

- динамично развитие на образователния модел в училище.

***ЗАДАЧИ:***

1. Да се осъществи екипна работа между учителите и другите педагогически специалисти;

2. Да се организира допълнително обучение по учебни предмети при условията на Закона за предучилищното и училищното образование;

3. Да се организират допълнителни модули за деца, които не владеят български език; допълнителни консултации по учебни предмети, които се провеждат извън редовните учебни часове;

4. Да се планират дейности, насочени към повишаване нивата на базовата и функционалната грамотност, както и към насърчаване на интереса и общуването с книгата;

5. Да се осъществи кариерно ориентиране на учениците;

6. Да се организират дейности, насочени към мотивация и разгръщане на личностния потенциал на учениците като: занимания по интереси; библиотечно-информационно обслужване; поощряване с морални и материални награди;

7. Да се създадат предпоставки за успешна социализация на децата и учениците от етническите малцинства;

8. Да се реализират дейности по превенция на насилието и преодоляване на проблемното поведение;

9. Да се осъществят дейности за ранно оценяване на потребностите и превенция на обучителните затруднения;

10. Да се осъществява грижа за здравето на учениците.

**Основните задачи са свързани с обезпечаване на необходимите условия и субекти на приобщаващото образование**:

 *Културно-образователна среда за приобщаване*

Средата е източник за психично развитие за учениците . Тя им влияе много по-силно и непосредствено, отколкото на възрастните, и може да изпълни своите функции, ако е достъпна, отговаря на потребностите им, разширява начините за познание на света и личностно развитие.

 *Педагогическите специалисти*

В разнообразната палитра от фактори, обезпечаващи образователното приобщаване, съществена роля има и отношението на педагогическите специалисти към учениците и готовността им чрез комплексни и координирани грижи да им оказват адекватна подкрепа за развитие.

 Т*ехнологии за осъществяване на приобщаващото образование*

За осъществяване на успешно приобщаващо образование всички педагогически специалисти следва да усвоят и развият нови стратегии и специфични технологии на педагогическо взаимодействие.

 *Сътрудничество със семейството и общността*

Приобщаващото образование е немислимо без създаването и укрепването на *двупосочни устойчиви връзки на образователната институция и семейството* на основата на общия интерес за развитието на детето

**Анализ на училищната среда**

 През последните години се създава една пъстра картина на ученици от различни общности, различни вероизповедания, различни традиции и културни норми, както и ученици със специални образователни потребности. Това налага изграждането на един нов комплекс от умения за общуване и познания за другите, за възможните точки на различие и начините за тяхното преодоляване, за толерантност към другите – и понякога към самите себе си. Срещата на хора с различия и на различните култури често е трудна, но с известни усилия тя би могла да бъде особено обогатяваща и ползотворна.

 В **училището се предприемат политики в областта** на: приобщаващото образование; интеркултурното образование; умението за общуване с представители на различни култури; съзнателно изграждане на толерантност.

 Създават се условия за достъпна качествена грижа за учениците в училищна възраст, така че техните родители да могат да търсят възможности за образование или професионална реализация. Обръща се внимание на семейството като част от образователния процес.

 Често се прави паралел между интеркултурното образование и образованието на ученици със специални образователни нужди: и в двата случая потенциалните ползи за обществото от преодоляване на пречките пред приобщаването на различните са огромни, а в същото време потенциалните рискове от игнорирането или дискриминирането биха могли да бъдат още по-сериозни.

 Ключовата роля на образованието за изграждането на една по-висока култура на толерантност и приобщаване: ранното образование, достъпно за всички независимо от социално-икономическия им статус и интелектуалните им умения и възможности.

Обхващането на всеки дете с увреждане в училищна възраст в образователната система и изграждането на съответната подкрепяща среда за него е основна дейност за достъп до качествено образование. Изпълняват се дейностите по изграждане на подкрепяща среда в училище.

**ПОДКРЕПА НА ЛИЧНОСТНОТО РАЗВИТИЕ**

 Подкрепата на личностното развитие се осъществява във връзка и в корелация с разработените областни стратегии за подкрепа на личностното развитие, както и въз основа на анализ на необходимостта от обща и допълнителна подкрепа.

**1. Обща подкрепа**

За организиране на подкрепата на личностното развитие в НУ „Христо Ботев“-село Камбурово за координатор е определена г-жа Юзел Османова – ЗДУД в училището, която изпълнява функциите си съобразно Наредбата за приобщаващото образование.

Общата подкрепа в НУ „Христо Ботев“-село Камбурово се осъществява от екип, ръководен от координатора и учители.

Общата подкрепа е насочена към развитие на потенциала на всеки ученик. Тя включва екипна работа между учителите и другите педагогически специалисти; допълнително обучение по български език, допълнително обучение по учебни предмети; занимания по интереси; кариерно ориентиране на учениците; библиотечно-информационно обслужване; поощряване с морални и материални награди; грижа за здравето, включително чрез събиране на пълна информация от родителя за здравословното състояние на ученика и за медицински изследвания и консултации; дейности по превенция на насилието и преодоляване на проблемното поведение; ранно оценяване на потребностите и превенция на обучителните затруднения.

**Допълнителна подкрепа**

Допълнителната подкрепа се осъществява въз основа на направена оценка на индивидуалните способности на определения ученик училището.

Оценката на способностите се извършва от специално назначен екип от специалисти, съобразно необходимостта на детето и след това се потвърждава от Регионален център за подкрепа на приобщаващото образование-Търговище

Учениците, за които може да се поиска оценка на способностите са от следните уязвими групи: ученици със специални образователни потребности – в началото на учебната година ; ученици с хронични заболявания ; ученици в риск.

**Допълнителната подкрепа включва*:***

- работа с ученик по конкретен случай

- рехабилитация на комуникативни нарушения

-осигуряване на достъпна архитектурна среда

-специализирани средства -ресурсно подпомагане

Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в дейностите.

 В случаите в които Регионалният център е препоръчал допълнителна подкрепа, но родителите откажат, се уведомява отдел „Закрила на детето“ към Дирекция „Социално подпомагане“- гр. Омуртаг, по местоживеене на детето с цел социалните служби да окажат съдействие и ако се налага помощ на родителите за осъзнаване на нуждите на ученика. Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в дейностите.

 **Изграждане на екип за подкрепа на личностното развитие в състав:**

Председател- Координаторът на екипа

Членове- Кл. ръководител , Ресурсен учител

 **Дейности за постигане на целите**

1. Провеждане на информационни кампании сред родители и общественост за разясняване на взаимните ползи от интегрираното обучение на учениците със специални образователни потребности, ученици с физически и ментални увреждания и ученици от етническите малцинства.

2.Специализирана работа с родителите за по-голяма заинтересованост към образователно-възпитателния процес, посредством създаване на **родителски клубове** и други форми на сътрудничество.

3.Работа с родителската общност за преодоляване на негативни стереотипи и дискриминационни нагласи спрямо различните етноси и децата с увреждания.

4.Назначаване на образователен медиатор и социален работник от директора на училището.

5. Осигуряване при необходимост на допълнително обучение по български език за ученици от етническите малцинства.

6. Осигуряване на допълнителна квалификация на педагогическите специалисти за работа в мултикултурна образователна сред, включително за преподаване на български език на деца, за които той не е майчин.

7. Осъществяване на извънкласна работа, занимания по интереси и на организиран отдих и физическа активност в мултикултурна образователна среда, съчетана с традициите на отделните етнически групи.

8. Изграждане и функциониране на информационна система за проследяване на ученици в риск.

9. Допълнителна работа с ученици със специални образователни потребности и ученици от етническите малцинства, застрашени от отпадане и/или преждевременно напускане на училище.

10. Създаване на условия за развитие на талантливите деца с увреждания чрез насърчаване на техните творческите изяви. както и стимулиране на училищата по изкуствата и творческите съюзи на художници, музиканти, артисти, на музеи, галерии и културни институции да осъществяват програми с участието на деца с увреждания.

**НАПРАВЛЕНИЕ ЕКИПНА РАБОТА МЕЖДУ УЧИТЕЛИТЕ И ДРУГИТЕ ПЕДАГОГИЧЕСКИ СПЕЦИАЛИСТИ**

**Дейности:**

**Ниво училище**

1.Обсъждане на проблеми и обмяна на добри практики между учителите при работата им с едни и същи деца и ученици с цел повишаване ефективността на педагогическите подходи.

2.Провеждане на срещи на методическото обединение по актуални проблеми на образователно-възпитателния процес.

3.Сътрудничество между учителите.

**Ниво клас**

1.Обсъждане на проблеми и сътрудничество между класния ръководител и учителите по отделните учебни дисциплини при решаване на възникнали проблемни ситуации в хода на образователно-възпитателния процес;

2.Провеждане на тренинги във връзка с актуални потребности на вътрешногруповата динамика в отделните класове.

**Ниво урочна дейност**

1.Използване на ресурсите на урочната дейност с възпитателна цел и с оглед индивидуалните потребности на учениците от съответния клас

**НАПРАВЛЕНИЕ ДОПЪЛНИТЕЛНО ОБУЧЕНИЕ ПО УЧЕБНИ ПРЕДМЕТИ**

**Дейности:**

1.Провеждане на консултации и допълнителни занимания с ученици със затруднения по отделните учебни дисциплини;

2.Използване на метода „връстници обучават връстници” при преодоляване на обучителните затрудненията;

3.Индивидуална и групова работа с логопед и/или психолог при установяване на езикови и/или емоционално-поведенчески затруднения;

4.Изготвяне на план за действие за обща подкрепа за ученици;

5.Обмяна на информация и на добри педагогически практики между педагогическите специалисти.

**НАПРАВЛЕНИЕ ДОПЪЛНИТЕЛНИ МОДУЛИ ЗА УЧЕНИЦИ, КОИТО НЕ ВЛАДЕЯТ БЪЛГАРСКИ ЕЗИК**

**Дейности:**

**Ниво училище**

1. Включване на учениците, които не владеят български език, в групи по интереси с цел приобщаване към училищната общност и мотивация за усвояване на български език;

2. Провеждане на консултации с родителите на учениците, които не владеят български език, и оказване на подкрепа за насърчаване на децата при усвояването на езикови умения;

3. Изготвяне на план за действие за обща подкрепа за ученици.

**Ниво клас**

1.Използване на метода „връстници обучават връстници” за стимулиране на ангажираността на учениците към усвояване на български език;

2.Провеждане на допълнителни консултации и занимания с учениците, които не владеят български език;

3.Работа по мотивация на учениците за усвояване на български език.

**Ниво урочна дейност**

1.Използване на индивидуален подход в урочната работа с учениците, които не владеят български език.

**НАПРАВЛЕНИЕ ДОПЪЛНИТЕЛНИ КОНСУЛТАЦИИ ПО УЧЕБНИ ПРЕДМЕТИ, КОИТО СЕ ПРОВЕЖДАТ**

 **ИЗВЪН РЕДОВНИТЕ УЧЕБНИ ЧАСОВЕ**

**Дейности:**

1.Насърчаване на учениците за посещаване на допълнителни консултации по учебни предмети извън редовните учебни часове

2.Провеждане на допълнителни консултации по учебни предмети извън редовните учебни часове

3.Стимулиране на учениците за участието им в допълнителните консултации по учебни предмети извън редовните учебни часове.

4.Обмяна на информация и на добри педагогически практики между педагогическите специалисти.

**НАПРАВЛЕНИЕ ПОВИШАВАНЕ НИВАТА НА БАЗОВАТА И ФУНКЦИОНАЛНАТА ГРАМОТНОСТ И НАСЪРЧАВАНЕ НА ИНТЕРЕСА КЪМ ОБЩУВАНЕТО С КНИГАТА**

**Дейности:**

**Ниво училище**

1. Диагностициране на пропуските по отношение на базовата и функционалната грамотност на учениците

2. Предоставяне на допълнително обучение по български език и литература и Мониторинг на напредъка при усвояването на нормите на езика

3. Провеждане на интердисциплинарни състезания и олимпиади (например олимпиада от типа „Знам и мога”)

4. Подкрепа на родителите в качеството им на основни възпитатели на децата:

- Организиране на информационни срещи с родители за подкрепа на ученици, които имат проблеми с езиковото развитие;

- Организиране на тематични родителски срещи с родителите на ученици от етническите малцинства за значимостта на функционалната грамотност.

5. Провеждане на училищни инициативи за подаряване и размяна на детски и юношески книги.

**Ниво клас**

1.Оказване на индивидуална подкрепа на учениците, които имат трудности при четене

2.Идентифицирането на причините за съществуващите четивни проблеми при учениците и работа за тяхното преодоляване

3.Реализиране на класни идейни проекти: „Аз прочетох тази книга. Прочети я и ти”

4.Изграждане на кът за четене в класната стая “Класна библиотека”

5.Организиране и провеждане на състезания по четене на книги.

**Ниво урочна дейност**

1.Акцентиране върху функционалната грамотност в урочната дейност чрез включване на въпроси и задачи, които да провокират мисленето и прилагането на наученото в нови и непознати ситуации за решаване на казуси от ежедневието

2.Организиране и провеждане на състезания по граматика

**НАПРАВЛЕНИЕ КАРИЕРНО ОРИЕНТИРАНЕ НА УЧЕНИЦИТЕ**

**Дейности:**

**Ниво училище**

1.Организиране и провеждане на дейности за информиране, диагностика, консултиране, посредничество и проследяване с оглед подпомагане на учениците в техния самостоятелен и осъзнат избор на образование и/или професия и осъществяване на връзка между училището и пазара на труда.

**Ниво клас**

1.Организиране на срещи с представители на различни професии с цел информиране и запознаване на учениците с отделни сфери на професионална изява

2.Организиране и провеждане на срещи с представители на центрове за кариерно ориентиране

3.Изготвяне на презентации за различни професии техните особености

4.Посещение на бизнес центрове, административни учреждения и институции, производствени центрове с цел запознаване със спецификата на професиите, упражнявани в тях

**Ниво урочна дейност**

1.Обвързване на учебния материал по отделните учебни дисциплини с въпросите на кариерното ориентиране на учениците

**НАПРАВЛЕНИЕ ЗАНИМАНИЯ ПО ИНТЕРЕСИ**

**Дейности:**

1.Организиране и провеждане на групи за занимания по интереси с цел развитие на способностите и на компетентностите на учениците по отделни учебни дисциплини, за изява на дарбите им в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство

2.Организиране и провеждане на различни мероприятия, презентиращи постиженията на учениците в заниманията по интереси

3.Ангажиране на родителите на учениците към дейностите в заниманията по интереси чрез провеждане на различни инициативи от типа „Творя и създавам заедно с мама и татко”.

 **НАПРАВЛЕНИЕ БИБЛИОТЕЧНО-ИНФОРМАЦИОННО ОБСЛУЖВАНЕ**

**Дейности:**

1.Осъществяване на свободен достъп до информация на учениците от различни документални източници в библиотечния фонд и в глобалната мрежа с цел изграждане на навици за четене и компетентности за търсене и ползване на информация;

2.Информиране на учениците относно ресурсите на училищната библиотека;

3.Организиране и провеждане на дейности, насочени към изграждане на умения у учениците за ефективно използване на интернет пространството за извличане на информация и повишаване на качеството на знанията и компетентностите им.

 **НАПРАВЛЕНИЕ ГРИЖА ЗА ЗДРАВЕТО**

**Дейности:**

**Ниво училище**

1. Осигуряване на достъп на учениците до медицинско обслужване и програми за здравно образование и за здравословен начин на живот;

2.Организиране на тематични родителски срещи по актуални проблеми, касаещи здравословното състояние на учениците.

**Ниво клас**

1.Провеждане на здравни беседи по теми, актуални за отделните образователни етапи и възрастови особености на учениците;

2. Организиране на срещи с представители на институции, ангажирани с грижата за здравето на подрастващите;

3. Организиране на дейности по превенция на тютюнопушенето и употребата на алкохол и психоактивни вещества.

**Ниво урочна дейност**

1.Използване на учебни материал по отделните учебни дисциплини за формиране на знания и компетентности у учениците за грижа за здравето, здравословен начин на живот и профилактика на някои социално-значими заболявания.

 **НАПРАВЛЕНИЕ ПООЩРЯВАНЕ С МОРАЛНИ И МАТЕРИАЛНИ НАГРАДИ**

**Дейности:**

1. Провеждане на практики за поощряване на учениците с морални и с материални награди за високи постижения в образователната дейност, в заниманията по интереси и за приноса им към развитието на училищната общност.

2. Обвързване на всички видове училищни дейности с възможност за морално и материално стимулиране на постиженията в различните сфери.

3. Използване на поощряването с морални и материални награди на ученици от уязвимите групи за възпитателни и корекционни цели.

**НАПРАВЛЕНИЕ ДЕЙНОСТИ ПО ПРЕВЕНЦИЯ НА НАСИЛИЕТО И ПРЕОДОЛЯВАНЕ НА ПРОБЛЕМНОТО ПОВЕДЕНИЕ**

**Дейности:**

**Ниво училище**

1.Организиране и провеждане на училищни дейности за развитие на компетентностите на всички членове на училищната общност за противодействие на насилието и преодоляване на проблемно поведение

2.Сформиране на училищен координационен съвет по прилагане Механизма за противодействие на училищния тормоз, изграждането на училищната политика за противодействие на тормоза в училище и прилагането на цялостен училищен подход, полагане на координирани и последователни усилия за предотвратяване на тормоза и създаване на по-сигурна училищна среда

3.Повишаване на информираността на педагогическите специалисти относно спецификата на проблемното поведение на учениците и начините за справяне с него

4.Повишаване на информираността на педагогическите специалисти относно причините, проявленията и формите на насилие сред учениците и начините за справяне с него;

5.Осъществяване на сътрудничество с външни на училището институции, ангажирани с превенция и противодействие на насилието и проблемното поведение сред учениците;

6.Осъществяване на съвместни дейности и сътрудничество с родителите по въпросите за превенция на насилието и преодоляване на проблемното поведение на техните деца ;

7.Провеждане на индивидуална и групова психологическа работа с ученици, насочена към превенция на насилието и преодоляване на проблемното поведение;

8.Използване на ресурсите на посредничеството при разрешаване на конфликтни ситуации в училищна среда ;

**Ниво клас**

1. Изготвяне съвместно с учениците на правила за поведението им в паралелката;

2. Осъществяване на градивна комуникация между ученика и класния ръководител с цел изясняване на възникнал проблем и получаване на подкрепа за разрешаването му;

3.Създаване на условия за включване на ученика в група за повишаване на социалните умения за общуване и решаване на конфликти;

4. Насочване на детето и ученика към занимания, съобразени с неговите потребности;

5. Осигуряване на индивидуална подкрепа за ученика с проблемно поведение от личност, която той уважава (практика на наставничество);

6. Участие на ученика с проблемно поведение в дейности в полза на класа и училището.

**Ниво урочна дейност**

1. Разглеждане на теми от глобалното, гражданското, здравното и интеркултурното образование в часа на класа, в заниманията по интереси и във факултативните часове и обвързването им с проблема за превенция на насилието и преодоляване на проблемното поведение.

**НАПРАВЛЕНИЕ РАННО ОЦЕНЯВАНЕ НА ПОТРЕБНОСТИТЕ И ПРЕВЕНЦИЯ НА ОБУЧИТЕЛНИТЕ ЗАТРУДНЕНИЯ**

**Дейности:**

**Ниво училище**

Изграждане и функциониране на информационна система за проследяване на децата в **риск** – училищна картотека- Севджан Салиева и Евгени Колев;

1. Планиране на дейности за подкрепа на учениците от уязвимите етнически общности за продължаване на образованието им;

2. Осъществяване на сътрудничество и приемственост между учителите в отделните образователни етапи и по отделните учебни дисциплини с цел превенция на обучителни затруднения на учениците;

3. Осъществяване на сътрудничество с родителите и оказване на помощ и подкрепа с оглед преодоляване на обучителните затруднения на техните деца;

4. Осъществяване на психологическа работа с деца с обучителни затруднения и с техните родители.

**Ниво клас**

1.Използване на метода „връстници обучават връстници” за взаимопомощ и подкрепа на ученици с обучителни затруднения;

2.Използване на ресурсите на диагностичните проучвания с цел ранно оценяване на потребностите и превенция на обучителните затруднения на учениците;

3.Осъществяване на подкрепа и допълнителна работа с ученици с обучителни затруднения или попадащи в съответната рискова група;

4.Индивидуална работа с учениците за мотивация за преодоляване на обучителните затруднения.

**Ниво урочна дейност**

1.Прилагане на индивидуални подходи в работата с ученици с обучителни затруднения;

2.Провеждане на допълнителни занимания и консултации с учениците.

**НАПРАВЛЕНИЕ УСПЕШНА СОЦИАЛИЗАЦИЯ УЧЕНИЦИТЕ ОТ ЕТНИЧЕСКИТЕ МАЛЦИНСТВА**

**Дейности:**

**Ниво училище**

1. Провеждане на информационни кампании сред родители и общественост за разясняване на взаимните ползи от интегрираното обучение на децата и учениците от етническите малцинства;

2. Специализирана работа с родителите за по-голяма заинтересованост към образователно-възпитателния процес;

3. Осъществяване на сътрудничество с извънучилищни институции, ангажирани с проблемите на социализацията на учениците от етническите групи.

**Ниво клас**

1. Включване на учениците от малцинствените групи във всички форми на класни занимания и организирани мероприятия на класа;

2. Насърчаване на участието на децата от малцинствените групи в социалния живот на класа чрез поставяне на персонални задачи и ангажименти;

3. Насърчаване на участието на учениците от малцинствените групи в групи по интереси;

4. Представяне и запознаване на връстниците с етно-културните особености, традиции и обичаи на етническите групи, към които принадлежат отделните ученици;

5. Използване на метода „връстници обучават връстници” при подпомагане на учениците от малцинствените групи с обучителни затруднения;

6. Насърчаване на атмосфера на толерантност, приемане и подкрепа спрямо учениците от малцинствените групи.

**Ниво урочна дейност**

1.Използване на ресурсите на екипната работа в урочната дейност за целите на успешна социализация на учениците от етническите малцинства.

**ПЛАН ЗА ДЕЙСТВИЕ**

|  |  |  |  |
| --- | --- | --- | --- |
| **Дейности**  | **Срок**  | **Отговорник** | **Забележка**  |
| Провеждане на информационни кампании сред родители и общественост за разясняване на взаимните ползи от интегрираното обучение на децата и учениците със специални образователни потребности, ученици с физически и ментални увреждания и ученици от етническите малцинства |  **До 16.10.** | Класни ръководители |  |
| Идентифициране на ученици, които имат необходимост от обща подкрепа  | постоянен  | Класни ръководителикоординатор |  |
| Екипна работа на учителите от даден клас  | постоянен  | Класни ръководители, учители  | при необходимост |
| Сформиране на родителски клубове  | До 20.10.2025г | Класни ръководителиДиректор |  |
| Определяне на координатор на екипа за оказване на подкрепа  | до 01.10. | Директор |  |
| Награждаване на ученици  | текущ | Директор, ЗДУД  |  |
| Дейности на училищната библиотека, свързани с четивна грамотност | Учебната 2025-2026г | К.Пенчева Координатор |  |
| Дейности по интереси в училището  | Учебната 2025-2026г | Учители в ЦДО |  |
| Дейностите по интереси по НП “Заедно в изкуството и спорта“ | Учебната 2025-2026г | Ръководители на клубове |  |
| Кариерно ориентиране и консултиране в класовете  | Учебната 2025-2026г | ЗДУД |  |
| Идентифициране на ученици със СОП | целогодишно  | Класни ръководители, учители, ресурсен учител |  |
| Оценка на потребности на ученици със СОП  | целогодишно  | ресурсен учител и екип  | не по-късно от 3 месеца след идентифициране на нуждата |
| консултации | целогодишно  | учители |  |
| Психологическа подкрепа, психо-социална рехабилитация и консултации | целогодишно  | Психолог |  |
| Превантивни мерки за недопускане отпадане от училище  | целогодишно | Директор, ЗДУД Учители,  |  |
| Стимулиране участието на деца с изявени дарби в състезания и олимпиади  | Учебната 2025-2026г | Учители |  |
| Стимулиране участието на учениците от различни етнически групи в състезания и олимпиади | Учебната 2025-2026г | Учители |  |
| Превантивни мерки за недопускане отпадане от училище | Учебната 2025-2026г | Учители |  |
| Реализиране желанията на учениците за допълнително обучение в избираеми, факултативни дисциплини | Учебната 2025-2026г | Учители |  |
| Допълнително обучение по български език за деца и ученици от етническите малцинства, с увреждания и застрашени от отпадане | Учебната 2025-2026г | Учители |  |
| Съвместни дейности с МКБППМН | Учебната 2025-2026г | УКБППМН, директор, районна администрация |  |
| Обучение на педагогически специалисти за работа в мултикултурна среда | по график, заложен в план за квалификация  | Директор, председатели на МО, ПУО |  |

**ОЧАКВАНИ РЕЗУЛТАТИ**

- Постигане на основните цели

-Успешно осъществяване на училищната политика

-Осъществяване на приемане и подкрепа на индивидуалността на всеки ученик;

- Зачитане на разнообразието от потребности на всички ученици;

- Развитие на училищната общност чрез реализиране на ефективно сътрудничество и екипност в работата на педагогическите специалисти в НУ „Христо Ботев” – село Камбурово

-Повишаване на качеството на образователно-възпитателния процес НУ „Христо Ботев” – село Камбурово

- Възпитаване на учениците НУ „Христо Ботев” – село Камбурово в духа на националните, общочовешките и гражданските ценности.

**Екип за изпълнението на политиката** за работа с ученици от уязвими групи за учебната 2025-2026 год.:

**Председател:**

**Василка Драганова**

**Членове:1.Симеон Симеонов**

  **2.Радина Петкова**